ai4bharat/Pralekha huggingface dataset:
பாதுகாப்பு அமைச்சகம்
மைசூரில் 'ராணுவ ரேஷன் மற்றும் குறிப்பிட்ட ஊட்டச்சத்து தேவைகளுக்கான சிறுதானியங்கள்' என்ற தலைப்பில் டி.ஆர்.டி.ஓ மாநாட்டை பாதுகாப்பு துறை இணையமைச்சர் தொடங்கி வைத்தார்
கர்நாடக மாநிலம் மைசூரில் செப்டம்பர் 29, 2023 அன்று 'ராணுவ ரேஷன் மற்றும் குறிப்பிட்ட ஊட்டச்சத்து தேவைகளுக்கான சிறுதானியங்கள்' என்ற தலைப்பில் இரண்டு நாள் தேசிய மாநாட்டை பாதுகாப்புத் துறை இணையமைச்சர் திரு அஜய் பட் தொடங்கி வைத்தார். மைசூரை தளமாகக் கொண்ட பாதுகாப்பு ஆராய்ச்சி மற்றும் மேம்பாட்டு அமைப்பின்  ஆய்வகமான பாதுகாப்பு உணவு ஆராய்ச்சி ஆய்வகம்  இந்த மாநாட்டை ஏற்பாடு செய்துள்ளது.
இம்மாநாட்டில் சிறுதானியங்களை அடிப்படையாகக் கொண்ட உணவைப் பயன்படுத்துவதற்கான அறிவியல் உண்மைகள் குறித்தும், படைகள் நிலைநிறுத்தப்படும் நிலப்பரப்புகளில் நிலையான வேளாண் பதப்படுத்தும் நடைமுறைகளுக்காக சிறுதானியங்களை ஆராய்வது குறித்தும் விவாதிக்கப்படும்; சிறுதானிய பதப்படுத்துதலில் உள்ள சவால்களை கண்டறிந்து தீர்வு காணுதல்; நீடித்த ஊட்டச்சத்து மற்றும் உணவுப் பாதுகாப்பிற்காக பாதுகாத்தல் மற்றும் சேமித்தல், மேம்பட்ட ஆரோக்கியம் மற்றும் சகிப்புத்தன்மைக்காக சேவைகளின் உணவில் சிறுதானியங்களை ஒருங்கிணைப்பதற்கான புதுமையான வழிகளை இந்த மாநாடு அடையாளம் காணும். ஆராய்ச்சி நிறுவனங்கள், அரசு முகமைகள், கொள்கை வகுப்பாளர்கள் மற்றும் விநியோகச் சங்கிலி மேலாளர்களிடையே சிறுதானியங்களை அடிப்படையாகக் கொண்ட நிறுவனங்கள் குறித்த விவாதத்தை எளிதாக்குகிறது.
பாதுகாப்புத் துறை இணையமைச்சர் தனது உரையில், சுகாதாரத்திற்கு சிறுதானியங்களின் முக்கியத்துவத்தை வலியுறுத்தினார், மேலும் டி.எஃப்.ஆர்.எல் பொதுமக்களிடையே விழிப்புணர்வை பரப்புவது மட்டுமல்லாமல், ஆயுதப்படை வீரர்களின் ஊட்டச்சத்து தேவைகளைப் பூர்த்தி செய்ய சிறுதானியங்களை வழங்குவதை உறுதி செய்வதிலும் செயல்பட்டு வருவதாகக் கூறினார்.
பாதுகாப்பு ஆராய்ச்சி மற்றும் மேம்பாட்டுத் துறையின் செயலாளரும், டி.ஆர்.டி.ஓ தலைவருமான டாக்டர் சமீர் வி காமத், பாதுகாப்பு படைகள் தங்கள் ரேஷனில் சிறுதானியங்களைப் பின்பற்ற விரும்புகின்றன என்ற உண்மையைப் பாராட்டினார், மேலும் ஆயுதப்படைகளின் ரேஷன்களில் ஊட்டச்சத்து அம்சங்கள் மற்றும் சிறுதானியங்கள் மற்றும் அதன் தயாரிப்புகளை செயல்படுத்துவது குறித்து இந்த மாநாடு விவாதிக்கும் என்று நம்புவதாகவும் கூறினார்.
தொடக்க விழாவில் இந்தியாவின் சிறுதானிய மனிதர் என்று அழைக்கப்படும் பத்மஸ்ரீ பேராசிரியர் காதர் வள்ளி துடேகுலா கலந்து கொண்டார். மனித குலத்தின் நல்வாழ்வுக்கும், நோயற்ற வாழ்க்கைக்கும் சிறுதானியங்களின் முக்கியத்துவத்தை அவர் எடுத்துரைத்தார்.
இந்நிகழ்ச்சியில், டி.எப்.ஆர்.எல்., ஏற்பாடு செய்திருந்த கண்காட்சியை, அமைச்சர் துவக்கி வைத்தார். இதில், 17 தொழில் நிறுவனங்கள் பங்கேற்றன. டி.எஃப்.ஆர்.எல் உருவாக்கிய நாட்டின் முதல் மக்கும் நீர் பாட்டிலையும் அவர் அறிமுகப்படுத்தினார். திரு அஜய் பட் முன்னிலையில் டி.ஆர்.டி.ஓ தலைவர் தொழில்துறைக்கு தொழில்நுட்ப பரிமாற்றத்திற்கான பல்வேறு உரிம ஒப்பந்தங்களை வழங்கினார். இந்த மாநாட்டில் ஆயுதப்படை வீரர்கள், துணை ராணுவம், டிஆர்டிஓ விஞ்ஞானிகள், கல்வியாளர்கள் மற்றும் தொழில்துறையினர் கலந்து கொள்கின்றனர்.
----
(ANU/AD/PKV/KRS
(Visitor Counter : 33
விவசாயத்துறை அமைச்சகம்
செலவில்லா இயற்கை விவசாயத்திற்கு மாறுதல்: தமிழ்நாட்டிற்கு வழங்கப்பட்ட நிதி விவரம்
மக்களவையில் கேள்வி ஒன்றுக்கு எழுத்துப்பூர்வமாக பதிலளித்த வேளாண் மற்றும் விவசாயிகள் நலத்துறை அமைச்சர் திரு. நரேந்திர சிங் தோமர் கீழ்காணும் தகவல்களை வழங்கினார்.
வேளாண் உள்ளீட்டுச் செலவுகளைக் குறைப்பதற்கும், இயற்கை விவசாயம் உள்ளிட்ட பாரம்பரிய உள்நாட்டு நடைமுறைகளை மேம்படுத்துவதற்கும் பரம்பரகத் கிரிஷி விகாஸ் யோஜனாவின்  துணைத் திட்டமாக, 2020-21-ல் அறிமுகப்படுத்தப்பட்ட பாரதிய பிரகிருதிக் கிரிஷி பததியை  அரசு செயல்படுத்தி வருகிறது.
அனைத்து செயற்கை ரசாயன உள்ளீடுகளையும் விலக்குவதை இத்திட்டம் முக்கியமாக வலியுறுத்துவதோடு பயோமாஸ் தழைக்கூளம், மாட்டு சாணம்-சிறுநீர் கலவைகள் மற்றும் தாவர அடிப்படையிலான தயாரிப்புகளின் பயன்பாடு ஆகியவற்றோடு பண்ணையில் உயிரி மறுசுழற்சியை ஊக்குவிக்கிறது.
திறன் வளர்ப்பு மூலம் பயிற்சி என்பது திட்டத்தின் ஒருங்கிணைந்த பகுதியாகும். இத்திட்டத்தின் கீழ், பயிற்சி பெற்ற பணியாளர்கள், சான்றிதழ் மற்றும் குழுக்கள் உருவாக்கம், திறன் மேம்பாடு மற்றும் தொடர்ச்சியான வழிகாட்டுதலுக்காக 3 ஆண்டுகளுக்கு ஒரு ஹெக்டேருக்கு ரூ.12200 நிதி உதவி வழங்கப்படுகிறது.
4.09 லட்சம் ஹெக்டேர் பரப்பளவில் இயற்கை விவசாயம் செய்யப்பட்டு, ஆந்திரப் பிரதேசம், சத்தீஸ்கர், கேரளா, இமாச்சலப் பிரதேசம், ஜார்க்கண்ட், ஒடிசா, மத்தியப் பிரதேசம் மற்றும் தமிழ்நாடு ஆகிய 8 மாநிலங்களுக்கு மொத்தம் ரூ 4980.99 லட்சம் விடுவிக்கப்பட்டுள்ளது.
தமிழகத்தில் 2000 ஹெக்டேருக்கு ரூ 31.82 லட்சம் வழங்கப்பட்டு, 70 விவசாயிகள் பயனடைந்துள்ளனர். இந்நிலங்களில் காய்கறிகள் விளைவிக்கப்படுகின்றன.
மேலும் விவரங்களுக்கு, இந்த ஆங்கில செய்திக் குறிப்பைக் காணவும்: https://pib.gov.in/PressReleasePage.aspx?PRID=1810917
(Visitor Counter : 92
கூட்டுறவு அமைச்சகம்
கூட்டுறவு அமைச்சகம் உருவாக்கப்பட்ட பிறகு, அரசு பல்வேறு நடவடிக்கைகளை மேற்கொண்டு வருவதன் விளைவாக, நம் நாட்டின் பொருளாதார மற்றும் சமூக தேவைகளைப் பூர்த்தி செய்யும் விதமாக இந்தியாவின் கூட்டுறவு கட்டமைப்பு வலுப்படுத்தப்பட்டுள்ளது
புதிய தேசிய கூட்டுறவுக் கொள்கையை வடிவமைக்க கடந்த 2022-ம் ஆண்டு செப்டம்பர் 2-ம் தேதி அன்று, திரு சுரேஷ் பிரபாகர் பிரபு தலைமையின் கீழ் தேசிய அளவிலான குழு அமைக்கப்பட்டது என்று நாடாளுமன்றத்தில் இன்று, கூட்டுறவுத் துறைக்கு தேசிய கொள்கை வகுத்தல் குறித்து எழுத்துப்பூர்வமாக கேட்கப்பட்ட கேள்விக்கு மத்திய கூட்டுறவுத் துறை அமைச்சர் திரு அமித் ஷா பதிலளித்துள்ளார். மேலும் அவர், அந்த குழுவில் கூட்டுறவுத் துறை நிபுணர்கள், தேசிய/ மாநில/ மாவட்ட/ ஆரம்ப கட்ட கூட்டுறவு சங்கங்கள், கூட்டுறவு சங்கங்களின் பதிவாளர்கள், செயலாளர்கள், மத்திய அமைச்சகங்கள்/ துறைகள் போன்றவற்றைச் சேர்ந்தவர்கள் இந்த குழுவில் இடம் பெற்றிருக்கின்றனர். ‘ஒத்துழைப்பின் மூலம் செழிப்பு’ என்ற நோக்கத்தை அடைவதற்கு புதிய தேசிய கூட்டுறவுக் கொள்கை வடிவமைப்பது முக்கியமானதாகும். ஒத்துழைப்புடன் கூடிய பொருளாதார மேம்பாட்டு மாதிரியை ஊக்குவிப்பதன் மூலம் நம் நாட்டில் உள்ள கூட்டுறவு நடவடிக்கைகளை வலுப்படுத்தி அதன் பயன்பாட்டை அடிப்படை நிலையிலும் சேர்க்கும் வகையில் அமையப் பெற்றுள்ளது என்று கூறினார்.
அந்தக் குழுவானது மதிப்பீட்டுத் தொகுப்பு, கொள்கை தொடர்பான ஆலோசனைகள், பரிந்துரைகள் போன்றவற்றை ஆய்வு செய்து புதிய கொள்கை வடிவமைப்பில் ஈடுபடும் என்றார்.
கூட்டுறவு அமைச்சகம் உருவாக்கப்பட்ட பிறகு, அரசு பல்வேறு நடவடிக்கைகளை மேற்கொண்டு வருவதன் விளைவாக, நம் நாட்டின் பொருளாதார மற்றும் சமூக தேவைகளைப் பூர்த்தி செய்யும் விதமாக இந்தியாவின் கூட்டுறவு கட்டமைப்பு வலுப்படுத்தப்பட்டுள்ளது.
மேலும் விவரங்களுக்கு இந்த ஆங்கில செய்திக் குறிப்பைக் காணலாம்: https://pib.gov.in/PressReleasePage.aspx?PRID=1896924
சுற்றுச்சூழல் மற்றும் வனத்துறை அமைச்சகம்
குடும்ப உறுப்பினராக மரங்களை நேசித்தல்
மக்களவையில் கேள்வி ஒன்றுக்கு இன்று எழுத்துப்பூர்வமாக பதிலளித்த மத்திய சுற்றுச்சூழல், வனம் மற்றும் பருவநிலை மாற்றத்துறை இணை அமைச்சர் திரு அஷ்வினி குமார் சவுபே கீழ்காணும் தகவல்களை வழங்கினார்.
வாழ்க்கைக்கான நிலம்  என்பது ஐக்கிய நாடுகள் சபையின் பாலைவனமாக்கலுக்கு எதிரான மாநாட்டின் விருது திட்டமாகும். ஒவ்வொரு இரண்டு வருடங்களுக்கும் ஒரு முறை இது வழங்கப்படுகிறது.
நிலையான நில மேலாண்மை மூலம் நிலையான வளர்ச்சிக்கு குறிப்பிடத்தக்க பங்களிப்பைச் செய்த தனிநபர்கள் மற்றும் நிறுவனங்களுக்கு உலகளாவிய அங்கீகாரத்தை வழங்குவதை லேண்ட் ஃபார் லைஃப் விருது நோக்கமாகக் கொண்டுள்ளது. ஃபெமிலியல் ஃபாரெஸ்ட்ரி ஆஃப் ராஜஸ்தானுக்கு ஜூன் 17, 2021 அன்று இந்த விருது வழங்கப்பட்டது.
ஃபெமிலியல் ஃபாரெஸ்ட்ரி எனப்படும் குடும்ப வனவியல் என்பது ஒரு குடும்ப உறுப்பினராக மரத்தை பராமரிப்பதாகும். இதனால் குடும்பத்தின் ஒரு பகுதியாக மரம் மாறும். ஃபெமிலியல் ஃபாரெஸ்ட்ரி ஆஃப் ராஜஸ்தான் இயக்கம் பாலைவனம் நிறைந்த வடமேற்கு ராஜஸ்தானின் 15,000-க்கும் மேற்பட்ட கிராமங்களை சேர்ந்த ஒரு மில்லியனுக்கும் அதிகமான குடும்பங்களை உள்ளடக்கியது.
கடந்த 15 ஆண்டுகளில் சுமார் 2.5 மில்லியன் மரக்கன்றுகள் நடப்பட்டுள்ளன, மாணவர்கள் மற்றும் பாலைவன வாசிகளின் தீவிர பங்களிப்புடன் இது செய்யப்பட்டுள்ளது.
தேசிய காடு வளர்ப்புத் திட்டம், பசுமை இந்தியாவுக்கான தேசியத் திட்டம் போன்ற மத்திய சுற்றுச்சூழல், வனம் மற்றும் பருவநிலை மாற்றம் அமைச்சகத்தின் திட்டங்கள் பாலைவனமாக்கல் மற்றும் நிலச் சீரழிவை எதிர்த்துப் போராடுவதற்கு வழிவகுக்கும்.
மேலும் விவரங்களுக்கு, இந்த ஆங்கில செய்திக் குறிப்பைக் காணவும்: https://pib.gov.in/PressReleasePage.aspx?PRID=1813165
பிரதமர் அலுவலகம்
உலகக் கோப்பை வில்வித்தைப் போட்டியில் சிறப்பான செயல்திறனிற்காக தீபிகா குமாரி, அங்கிதா பகத், கோமலிகா பாரி, அதனு தாஸ் மற்றும் அபிஷேக் வர்மாவிற்கு பிரதமர் வாழ்த்து
பாரிஸ் உலகக் கோப்பை வில்வித்தைப் போட்டியில் மாபெரும் செயல்திறனை வெளிப்படுத்திய தீபிகா குமாரி, அங்கிதா பகத், கோமலிகா பாரி, அதனு தாஸ் மற்றும் அபிஷேக் வர்மாவிற்கு பிரதமர் திரு நரேந்திர மோடி வாழ்த்து தெரிவித்துள்ளார்.
இது தொடர்பான சுட்டுரைச் செய்தியில், “கடந்த சில தினங்களாக உலகக்கோப்பைப் போட்டியில் நமது வில்வித்தை வீரர்கள் மாபெரும் செயல்திறனை வெளிப்படுத்தியுள்ளார்கள். இந்தத் துறையில் வளர்ந்துவரும் திறமையாளர்களுக்கு ஊக்கமளிக்கும் வகையில் சாதனை படைத்த தீபிகா குமாரி, அங்கிதா பகத், கோமலிகா பாரி, அதனு தாஸ், அபிஷேக் வர்மா ஆகியோருக்கு வாழ்த்துகள்”, என்று பிரதமர் குறிப்பிட்டுள்ளார்.
(
சுகாதாரம் மற்றும் குடும்ப நலத்துறை அமைச்சகம்
இந்தியாவின் கொவிட் பரிசோதனை 15 கோடியை கடந்தது: கடந்த 10 நாளில் 1 கோடி பேருக்கு பரிசோதனை
கொவிட்டுக்கு எதிரான போராட்டத்தில், இந்தியா மற்றொரு சாதனை படைத்துள்ளது. கொரோனா பரிசோதனையின் மொத்த எண்ணிக்கை 15 கோடியைக் கடந்துள்ளது.
கடந்த 24 மணி நேரத்தில் 9,22,959 பரிசோதனைகள் மேற்கொள்ளப்பட்டுள்ளன. இதன் மூலம் நாட்டின் மொத்த பரிசோதனை எண்ணிக்கை 15,07,59,726-ஆக உயர்ந்துள்ளது.
கடைசி ஒரு கோடி பரிசோதனைகள் கடந்த 10 நாட்களில் மேற்கொள்ளப்பட்டுள்ளன. இந்த விரிவான பரிசோதனை காரணமாக, கொவிட் பாதிப்பு குறைந்து வருகிறது.
மற்றொரு சாதனையாக, கடந்த 11 நாட்களாக, தினசரி கொவிட் பாதிப்பு எண்ணிக்கை 40,000க்கும் குறைவாக உள்ளது. கடந்த 24 மணி நேரத்தில் 31,521 பேர் மட்டுமே கொவிட் பாதிப்புக்கு ஆளாகியுள்ளனர்.
அதே நேரத்தில் 37,725 பேர் குணமடைந்து வீடு திரும்பியுள்ளனர். தற்போது நாட்டில் 3,72,293 பேர் சிகிச்சை பெற்று வருகின்றனர். இது மொத்த பாதிப்பில் 3.81 சதவீதம்.
குணமடைந்தவர்களின் மொத்த எண்ணிக்கை இன்று 92.5 லட்சத்தைக்  கடந்து விட்டது. குணமடைந்தோர் வீதம் 94.74 சதவீதமாக உள்ளது. குணமடைந்தவர்களுக்கும், சிகிச்சை பெறுபவர்களுக்குமான இடைவெளி தொடர்ந்து அதிகரித்து தற்போது 8,881,013-ஆக உள்ளது.
கடந்த 24 மணி நேரத்தில் 412 பேர் உயிரிழந்துள்ளனர். தினசரி உயிரிழப்பு எண்ணிக்கை கடந்த 5 நாட்களாக 500-க்கு கீழ் உள்ளது.
மேலும் விவரங்களுக்கு இந்த செய்திக் குறிப்பை ஆங்கிலத்தில் இங்கே காணவும்:
https://pib.gov.in/PressReleasePage.aspx?PRID=1679606
வணிகம் மற்றும் தொழில்துறை அமைச்சகம்
இந்தியா – ஆஸ்திரேலியா இடையேயான பாலமாக கல்வி செயல்படும் என்று திரு பியூஷ் கோயல் கூறியுள்ளார்
இந்தியா – ஆஸ்திரேலியா இடையேயான பாலமாக கல்வி செயல்படும் என்று தொழில், வர்த்தகம், நுகர்வோர் நலன், உணவு மற்றும் பொது விநியோகம், ஜவுளித்துறை அமைச்சர் திரு பியூஷ் கோயல் கூறியுள்ளார். தொழில்நுட்பத்துடன் கூடிய கல்வியும், வர்த்தகமும் செயல்பாட்டை நோக்கி நமக்கு அதிகாரமளிக்கும் என்று அவர் குறிப்பிட்டார்.
சிட்னியில் நியூ சவுத் வேல்ஸ் மாணவர்களிடையே இன்று கலந்துரையாடிய திரு கோயல், கொவிட்டுக்கு பிந்தைய உலகில் நேரடியான மற்றும் இணைய வழியான திட்டங்களுக்குரிய சாத்தியங்களை நாம் கண்டறிய வேண்டும் என்றார்.
இந்தியா – ஆஸ்திரேலியா பொருளாதார ஒத்துழைப்பு மற்றும் வர்த்தக ஒப்பந்தம் இயற்கையான கூட்டாளி என்பதை காட்டுகிறது என கூறிய திரு கோயல், இதன்மூலம் எஃகு உற்பத்தித் திறனும், எரிசக்தித் திறனும் மூன்று மடங்காகும் என்று இந்தியா எதிர்பார்ப்பதாக தெரிவித்தார்.
பின்னர், ஆஸ்திரேலியாவின் வர்த்தக சபை ஏற்பாடு செய்திருந்த வர்த்தக தலைவர்கள் கூட்டத்தில் பேசிய அமைச்சர், இந்தியா – ஆஸ்திரேலியா பொருளாதார ஒத்துழைப்பு மற்றும் வர்த்தக ஒப்பந்தம் அடுத்த 5-6 ஆண்டுகளில் நமது இருதரப்பு வர்த்தகத்தை இருமடங்காக்க உதவும் என்றார். 2030 வாக்கில் இருதரப்பு வர்த்தக இலக்கு 100 பில்லியன் அமெரிக்க டாலராக இருக்க வேண்டும் என்ற விருப்பத்தை அவர் வெளியிட்டார்.
இந்த ஒப்பந்தத்தின் தேவையை உணர்த்தும் விதமாக, இந்தியாவில் முதலீடு அலுவலகம் ஒன்றை இந்தியா திறக்கவிருப்பதாகவும், ஒருசில மாதங்களில் ஆஸ்திரேலியாவில் வர்த்தக மேம்பாட்டு அலுவலகம் திறக்கப்படவிருப்பதாகவும் திரு கோயல் கூறினார்.
மேலும் விவரங்களுக்கு, இந்த ஆங்கில செய்திக் குறிப்பை காணவும். https://pib.gov.in/PressReleasePage.aspx?PRID=1814430
பாதுகாப்பு அமைச்சகம்
பாதுகாப்பு விருது வழங்கும் விழா -ல் முதற்கட்டத்தில் 13 பேருக்கு சவுரியசக்ரா விருதுகளை குடியரசுத்தலைவர் வழங்கினார்
புதுதில்லியில் உள்ள குடியரசுத்தலைவர் மாளிகையில் இன்று நடைபெற்ற பாதுகாப்பு விருது வழங்கும் விழாவில் , மரணத்திற்கு பிந்தைய 6 பேர் உட்பட 13 பேருக்கு, சவுரிய சக்ரா விருதுகளை பாதுகாப்பு படைகளின் தலைமை தளபதியான குடியரசுத்தலைவர் திரு ராம் நாத் கோவிந்த் வழங்கினார். பணிக்காலத்தில் அதிகபட்ச அர்ப்பணிப்புடன் வீர தீரத்துடன் சிறப்பான பணியை வெளிப்படுத்தியவர்களுக்கு இந்த விருதுகள் வழங்கப்பட்டது.
இது தவிர, தற்போதைய ராணுவ தளபதியான ஜெனரல் மனோஜ் பாண்டே உட்பட 14 பேருக்கு பரம் விஷிஸ்ட் சேவா பதக்கங்களையும், 4 பேருக்கு உத்தம் யுத் சேவா பதக்கங்களையும், 24 பேருக்கு அதி விஷிஸ்ட் சேவா பதக்கங்களையும் குடியரசுத்தலைவர் இந்த விழாவில் வழங்கினார்.
பதக்கம் பெற்றவர்களின் முழுவிவரங்களுக்கு இந்த ஆங்கில செய்திக்குறிப்பை காணலாம்- https://pib.gov.in/PressReleasePage.aspx?PRID=1824224
மனித வள மேம்பாட்டு அமைச்சகம்
உற்பத்தியை மேம்படுத்தவும், பொருளாதாரத்தை முன்னெடுத்துச் செல்லவும் திறன் கட்டமைப்பு, உந்துசக்தியாக விளங்குகிறது: மத்திய அமைச்சர் திரு தர்மேந்திர பிரதான்
பிரதமர் திரு நரேந்திர மோடி தலைமையின் கீழ் பொருளாதாரம் விரைவான வளர்ச்சியை அடைந்து வருவதாகவும், இந்தியாவின் எதிர்காலம் சிறப்பாக இருப்பதாகவும் மத்திய கல்வி மற்றும் திறன் மேம்பாட்டு அமைச்சர் திரு தர்மேந்திர பிரதான் கூறியுள்ளார். உற்பத்தியை மேம்படுத்தவும், பொருளாதாரத்தை முன்னெடுத்துச் செல்லவும் திறன் கட்டமைப்பு, உந்துசக்தியாக விளங்குவதாகவும் அவர் தெரிவித்துள்ளார். ‘வாழ்வாதாரத்தை மேம்படுத்துவதை நோக்கிய வேலைவாய்ப்பு உருவாக்கம் மற்றும் தொழில்முனைவு’ என்ற தலைப்பில் இந்திய தொழில்துறை கூட்டமைப்பு ஏற்பாடு செய்திருந்த சிறப்பு காணொலி மாநாட்டில் கலந்துகொண்டு பேசுகையில் அவர் இவ்வாறு கூறினார்.
21-ஆம் நூற்றாண்டிற்கு ஏற்ற திறன்களை நமது இளைஞர்களுக்கு வழங்குவதற்காக தொடர்ச்சியான முயற்சிகள் மேற்கொள்ளப்பட்டு வருவதாக அமைச்சர் குறிப்பிட்டார். தேசிய கல்விக் கொள்கை 2020-இல் திட்டமிடப்பட்டுள்ளதற்கு இணங்க, எதிர்காலத்தைக் கருத்தில் கொண்டு, கல்வி மற்றும் திறன்களுக்கு இடையேயான இணைப்பை மேலும் வலுப்படுத்த அரசு பணியாற்றி வருவதாக அவர் தெரிவித்தார்.
பெருந்தொற்றின்போது கல்வி நிறுவனங்கள், திறன் மேம்பாட்டு மையங்கள் பாதிக்கப்பட்ட போதும், மின்னணு வாயிலாக கல்விப் பணிகள் தொடர்வதை அரசு உறுதி செய்ததாக அமைச்சர் கூறினார். வரும் காலங்களில் ஒவ்வொரு கிராமமும் அதிவிரைவு இணைய வசதியுடன் இணைக்கப்படும் என்றும், இது போன்ற மின்னணுமயமாக்கல் நடவடிக்கைகளால் புதிய கல்வி, திறன் மற்றும் தொழில்முனைவு சூழலியல் உருவாக்கப்படும் என்றும் அவர் நம்பிக்கை தெரிவித்தார்.
ஆசிரியர்கள், சமூக கட்டமைப்பில் முக்கிய பங்கு வகிப்பதாகவும், தொழில்நுட்பம், சமூகத்திற்கு மாற்று வடிவம் அளிப்பதாகவும் திரு பிரதான் குறிப்பிட்டார். தொழில்நுட்ப வளர்ச்சி மற்றும் சமுதாயத்தின் மாற்றத்தைக் கருதி, நமது ஆசிரியர்களின் திறன்கள் மேம்படுத்தப்பட வேண்டும் என்றும் அவர் வலியுறுத்தினார்.
விடுதலையின் அம்ருத் மஹோத்சவத்தைக் கொண்டாடும் தருணத்தில், தற்சார்பு இந்தியா என்ற இலக்கை முன்னெடுத்துச் செல்லவுள்ள நமது இளைஞர்களை எதிர்காலத்திற்குத் தயார்படுத்த அனைவரும் இணைந்து செயல்பட வேண்டும் என்று திரு தர்மேந்திர பிரதான் கேட்டுக்கொண்டார்.
மேலும் விவரங்களுக்கு இந்த ஆங்கில செய்திக் குறிப்பைக் காணவும்:
https://www.pib.gov.in/PressReleasePage.aspx?PRID=1745099
பணியாளர் நலன், பொதுமக்கள் குறை தீர்ப்பு மற்றும் ஓய்வூதியங்கள் அமைச்சகம்
மத்திய ஊழல் கண்காணிப்பு ஆணையர் திரு.சஞ்சய் கோத்தாரி மத்திய இணையமைச்சர் டாக்டர் ஜிதேந்திர சிங்கை சந்தித்தார்
திரு.சஞ்சய் கோத்தாரி, மத்திய ஊழல் கண்காணிப்பு ஆணையராக புதிதாகப் பொறுப்பேற்றுக் கொண்ட பின், மத்திய பணியாளர் நலன், பொது மக்கள் குறை தீர்ப்பு, ஓய்வூதியம் மற்றும் பிரதமர் அலுவலகம் ஆகிய துறைகளுக்கான இணையமைச்சர் டாக்டர்.ஜிதேந்திர சிங்கை சந்தித்தார். திரு.கோத்தாரி, இதற்கு முன்பு குடியரசுத் தலைவரின் செயலராக இருந்தார்.
ஊழல் தடுப்பு சட்டத்தின் கீழ், மத்திய ஊழல் கண்காணிப்பு ஆணையத்தின் சட்டவரம்பு ஜம்மு காஷ்மீர் யூனியன் பிரதேசத்திற்கும் நீட்டிக்கப்பட்டுள்ளதாக அவர் அமைச்சரிடம் எடுத்துரைத்தார்.
(Visitor Counter : 2317
பிரதமர் அலுவலகம்
பூட்டான் பிரதமருடன் பிரதமர் மோடி சந்திப்பு
பிரதமர் திரு நரேந்திர மோடியின் பதவியேற்பு விழாவில்  பூட்டான் பிரதமர் டாக்டர் லோட்டே ஷெரிங் கலந்து கொண்டார்.
இன்று  நடைபெற்ற இருதரப்பு சந்திப்பின் போது, அண்மையில் இந்தியாவில் நடந்து முடிந்த பொதுத் தேர்தல்களில் அசைக்க முடியாத வெற்றி பெற்று மீண்டும் பிரதமராக பதவியேற்றிருக்கும் திரு மோடிக்கு டாக்டர் லோட்டே ஷெரிங் பாராட்டுத் தெரிவித்தார். பூட்டான் மன்னர் மற்றும் பூட்டான் மக்களின் நல்வாழ்த்துக்களையும் அவர் இந்திய பிரதமருக்கு தெரிவித்தார். இந்திய அரசுடனும், பிரதமர் திரு மோடியுடனும் நெருக்கத்துடன் தொடர்ந்து பணியாற்ற விரும்புவதாக டாக்டர் ஷெரிங் கூறினார். விரைவில் பூட்டானுக்கு பயணம் மேற்கொள்ள பிரதமர் திரு மோடிக்கு அவர் அழைப்பு விடுத்தார்.
பதவியேற்பு விழாவில் கலந்து கொண்டதற்காகவும் நல்வாழ்த்துக்களை தெரிவித்ததற்காகவும் பூட்டான் பிரதமருக்கு, பிரதமர் திரு மோடி அன்புடன் நன்றி கூறினார். புனல் மின்சாரத் துறை உள்ளிட்டவற்றில் பூட்டானுடன் ஒத்துழைப்பை மேம்படுத்த இந்தியா மிகுந்த விருப்பம் கொண்டுள்ளது என்பதை அவர் வெளிப்படுத்தினார். மகத்தான வளத்தையும், நல்வாழ்வையும் தேடும் பூட்டானின் உறுதிமிக்க கூட்டாளியாக இந்திய அரசு இருக்கும் என்பதையும் அவர் வலியுறுத்தினார். பரஸ்பரம் வசதியாக இருக்கும் தேதியில் பூட்டான் பயணத்திற்கான அழைப்பை பிரதமர் திரு மோடி ஏற்றுக்கொண்டார்.
இந்த சந்திப்பு அன்பான, நட்பு ரீதியான சூழலில் நடைபெற்றது. இது நம்பிக்கை உணர்வையும், ஒத்துழைப்பையும், இருநாடுகளுக்கு இடையே நெருக்கமான நட்புமிக்க உறவுகளைப் புரிந்து கொள்வதையும் பிரதிபலித்தது.
பிரதமர் அலுவலகம்
நிர்ணயிக்கப்பட்ட காலக்கெடுவிற்குள் நல்ல முடிவுகள் சார்ந்த பணிமுறையை உருவாக்கும் பெரும் பொறுப்பு தலைமைத் தணிக்கை அதிகாரிக்கு உள்ளது: பிரதமர்
தலைமைக் கணக்காயர்கள் மற்றும் துணைத் தலைமை கணக்காயர்கள் மாநாட்டில் பிரதமர் உரை
புதுதில்லியில் இன்று  நடைபெற்ற தலைமைக் கணக்காயர்கள் மற்றும் துணைத் தலைமைக் கணக்காயர்கள் மாநாட்டில் பிரதமர் திரு.நரேந்திர மோடி கலந்து கொண்டு உரையாற்றினார். நிகழ்ச்சியில் பேசிய அவர், நிர்ணயிக்கப்பட்ட காலக்கெடுவிற்குள் நல்ல முடிவுகள் சார்ந்த பணிமுறையை உருவாக்கும் வேலைகள் மேற்கொள்ளப்பட்டு வருவதாகவும், இதில், தலைமைத் தணிக்கை அதிகாரிக்கு பெரும் பொறுப்பு உள்ளதாகவும் தெரிவித்தார். தலைமைத் தணிக்கை அதிகாரி மற்றும் அவரது கட்டுப்பாட்டில் உள்ள கள அலுவலகங்களால் மேற்கொள்ளப்படும் கடின உழைப்பு காரணமாக இந்தக் குறிக்கோளை அடைய முடியும் என்றும் அவர் குறிப்பிட்டார். அர்ப்பணிப்பு உணர்வுடன் பணியாற்றும் தணிக்கையாளர்களால், தலைமைத் தணிக்கை அதிகாரியின் பணிகள் மற்றும் வலிமை சிறப்பாக உள்ளதெனவும் பிரதமர் கூறினார். பன்னெடுங் காலத்திற்கு முன்பாக ஏற்படுத்தப்பட்ட இது போன்ற அமைப்பில் மாற்றத்தை ஏற்படுத்த வேண்டியது அவசியம் என்றாலும், அதுவே ஒரு பெறும் சவாலாக இருக்கும் என்றும் அவர் தெரிவித்தார்.
சீர்திருத்தங்களைப் பற்றி பேசுவது தற்போது நாகரீகமாகி விட்டது என்று குறிப்பிட்ட பிரதமர், ஒட்டு மொத்த பணியாளர்களும் நேர்மையான முறையில் முழுமையான அர்ப்பணிப்பு உணர்வுடன் பணியாற்ற தயாராக இருந்தால்தான், சீர்திருத்தங்களை மேற்கொள்வது சாத்தியமாகும் என்றார். இது அனைத்து அரசுகள் மற்றும் தலைமைத் தணிக்கை அதிகாரி அலுவலகம் உள்ளிட்ட நாட்டின் அனைத்து அமைப்புகளுக்கும் பொருந்தும் என்றும் அவர் தெரிவித்தார். தலைமைத் தணிக்கை அதிகாரியின் தணிக்கை முறையிலும் மாற்றங்கள் ஏற்பட்டுள்ளதாகவும் அவர் குறிப்பிட்டார். தலைமைத் தணிக்கை அதிகாரி என்ன செய்தாலும், அது அரசு ஆளுகையில் நேரடித் தாக்கத்தை ஏற்படுத்தும் என்றும் கூறினார். தலைமைத் தணிக்கை அதிகாரியின் தணிக்கையில் கால தாமதம் ஏற்படக் கூடாது என்று வலியுறுத்திய பிரதமர், தலைமைத் தணிக்கை அதிகாரி ஒரு சிறந்த அதிகாரியாக பணியாற்ற வேண்டுமெனவும் கேட்டுக் கொண்டார்.
மத்திய அமைச்சரவை
பேரிடர் மேலாண்மை துறையில் இந்தியா மற்றும் துர்க்மெனிஸ்தான் இடையேயான ஒத்துழைப்பு குறித்த புரிந்துணர்வு ஒப்பந்தத்திற்கு அமைச்சரவை ஒப்புதல்
பேரிடர் மேலாண்மைத் துறையில் இந்தியா மற்றும் துர்க்மெனிஸ்தான் இடையே ஒத்துழைப்புக்கான புரிந்துணர்வு ஒப்பந்தத்திற்கு பிரதமர் திரு. நரேந்திர மோடி தலைமையிலான மத்திய அமைச்சரவை ஒப்புதல் அளித்துள்ளது.
இந்தப் புரிந்துணர்வு ஒப்பந்தத்தின் மூலம் இந்தியா மற்றும் துர்க்மெனிஸ்தான் ஆகிய இரு நாடுகளும் பேரிடர் மேலாண்மை செயல்முறைகளால் பயனடைவதோடு, பேரிடர் மேலாண்மைத் துறையில் தயார்நிலை, எதிர்வினை மற்றும் திறன் மேம்பாடு ஆகியவற்றை வலுப்படுத்த இயலும் .
பின்வரும் துறைகளில் பரஸ்பர நன்மை பயக்கும் அடிப்படையிலான ஒத்துழைப்பிற்கு புரிந்துணர்வு ஒப்பந்தம் வகை செய்கிறது:
i. அவசரநிலைகளைக் கண்காணித்தல், முன்னறிவித்தல் மற்றும் விளைவுகளை மதிப்பீடு செய்தல்
ii. பேரிடர் மேலாண்மையில் ஈடுபட்டுள்ள நிறுவனங்களுக்கிடையே, திறமையான அதிகாரிகள் மூலம் தொடர்ப
iii ஆராய்ச்சித் திட்டங்களின் கூட்டுத் திட்டமிடல், மேம்பாடு மற்றும் செயல்படுத்தல், அறிவியல் மற்றும் தொழில்நுட்ப வெளியீடுகளின் பரிமாற்றம் மற்றும் பேரிடர் மேலாண்மைத் துறையில் ஆராய்ச்சிப் பணிகளின் முடிவுகள்
iv. இந்த புரிந்துணர்வு ஒப்பந்தத்தின் எல்லைக்குள் பரஸ்பரம் ஒப்புக்கொள்ளப்பட்ட தகவல், பருவ இதழ்கள் அல்லது வேறு ஏதேனும் வெளியீடுகள், வீடியோ மற்றும் புகைப்படங்கள் , அத்துடன் தொழில்நுட்பங்கள் ஆகியவற்றின் பரிமாற்றம்
v. தொடர்புடைய துறைகளில் கூட்டு மாநாடுகள், கருத்தரங்குகள், பயிலரங்குகள், மற்றும் பயிற்சிகளை ஏற்பாடு செய்தல்;
vi. பேரிடர் மேலாண்மையில் நிபுணர்கள் மற்றும் அனுபவங்களின் பரிமாற்றம்
vii. தேடல் மற்றும் மீட்பு நடவடிக்கைகளில் முதலில் வருபவர்களுக்கு பயிற்சி மற்றும் திறன் மேம்பாடு; பேரிடர் மேலாண்மை துறையில் திறன் வளர்ப்பை எளிதாக்குவதற்கு பயிற்சியாளர்கள் மற்றும் நிபுணர்களின் பரிமாற்றம்
viii. தொழில்நுட்ப வசதிகள் மற்றும் உபகரணங்களை வழங்குவதற்கு பரஸ்பரம் ஒப்புக்கொண்டபடி உதவிகளை வழங்குதல், முன்னெச்சரிக்கை அமைப்புகளை மேம்படுத்துதல் மற்றும் பேரிடர் மேலாண்மையில் திறனை மேம்படுத்துதல்
ix. பரஸ்பரமாக ஒப்புக்கொண்டபடி, அவசரகால எதிர்வினையில் உதவி வழங்குதல்
x. பேரிடர் தாங்கும் உள்கட்டமைப்பை உருவாக்குவதற்கான அறிவு மற்றும் நிபுணத்துவத்தின் பரஸ்பர பகிர்வு
xi. சர்வதேச அளவில் அங்கீகரிக்கப்பட்ட தரநிலைகளின்படி பரஸ்பரம் ஒப்புக்கொண்டபடி தர மேலாண்மை அமைப்புகளை வழங்குதல்
xii பேரிடர் மேலாண்மை தொடர்பான பிற நடவடிக்கைகள், தகுதிவாய்ந்த அதிகாரிகளால் பரஸ்பரம் ஒப்புக்கொள்ளப்படலாம்
தற்போது வரை, சுவிட்சர்லாந்து, ரஷியா,, ஜெர்மனி, ஜப்பான், தஜிகிஸ்தான், மங்கோலியா, பங்களாதேஷ், இத்தாலி ஆகிய நாடுகள் மற்றும் சார்க் அமைப்புடனும் பேரிடர் மேலாண்மை துறையில் ஒத்துழைப்புக்கான இருதரப்பு / பலதரப்பு ஒப்பந்தம் / புரிந்துணர்வு ஒப்பந்தம் / கூட்டு ஒப்பந்தம் / ஒத்துழைப்பு ஒப்பந்தம் ஆகியவற்றில் இந்தியா கையெழுத்திட்டுள்ளது.
மேலும் விவரங்களுக்கு, இந்த ஆங்கில செய்திக் குறிப்பைக் காணவும்:
https://pib.gov.in/PressReleasePage.aspx?PRID=1788015
அறிவியல் மற்றும் தொழில்நுட்பத்துறை
விநியோகச் சங்கிலி மற்றும் சரக்குப் போக்குவரத்து மேலாண்மை முறையுடன் விவசாயிகளை இணைக்கும் கிசான் சபா செயலியை சிஎஸ்ஐஆர் தொடங்கியது
தற்போதைய கோவிட்-19 தொற்று பரவல் சூழலில், விவசாயிகள் தாங்கள் அறுவடை செய்த விளைபொருட்களை சந்தைகளுக்குக் கொண்டு செல்வது, விதை, உரங்கள் கொள்முதல் செய்வது போன்றவற்றுக்கு உதவிகளை எதிர்பார்த்துள்ளனர். விளை பொருட்களை இயன்றவரை சிறந்த விலைக்கு விற்பனை செய்ய, உரிய நேரத்தில் அவற்றை விநியோகிக்கத் தேவையான விரைவான விநியோகச் சங்கிலி மேலாண்மை அவசரத் தேவையாகும்.
புதுதில்லி அறிவியல் மற்றும் தொழிலியல் ஆராய்ச்சி கவுன்சில் சிஎஸ்ஐஆர்- மத்திய சாலை ஆராய்ச்சி நிறுவனம் சிஆர்ஆர்ஐ கிசான் சபா செயலியை உருவாக்கியுள்ளது. விநியோகச் சங்கிலி மற்றும் சரக்குப் போக்குவரத்து மேலாண்மை முறையுடன் விவசாயிகளை இணைக்கும் இந்தச்செயலியை தொலைவில் இருந்து ஐசிஏஆர் தலைமை இயக்குநர் மற்றும் டிஏஆர்இ செயலர் டாக்டர் திரிலோச்சன் மொகாபத்ரா இன்று தொடங்கி வைத்தார்.
இந்தச் செயலி தொடக்க நிகழ்ச்சியை, தொழில் துறை பிரதிநிதிகள், விவசாயிகள், சிஎஸ்ஐஆர் - சிஆர்ஆர்ஐ குழு, சிஎஸ்ஐஆர்-ன் மூத்த விஞ்ஞானிகள் தொலைவில் இருந்தவாறு பார்வையிட்டனர். செயலியின் முக்கிய அம்சங்கள் வருமாறு;
விவசாயிகள், போக்குவரத்து நிறுவனங்கள், சேவை வழங்குவோர் பூச்சி மருந்துகள், விற்பனையாளர்கள், பதனக் கிடங்குகள் மற்றும் சேமிப்புக் கிடங்கு உரிமையாளர்கள், மண்டி விற்பனையாளர்கள், நுகர்வோர் பெரிய சில்லரை விற்பனை கடைகள், ஆன்லைன் கடைகள், நிறுவன வாங்குவோர் மற்றும் சம்பந்தப்பட்ட இதர நிறுவனங்களை இந்தச் செயலி இணைக்கிறது.
- தங்கள் விளைபொருளுக்கு நல்ல விலை தேவைப்படும் விவசாயிகள் அல்லது அதிக விவசாயிகளின் தொடர்பை விரும்பும் மண்டி விற்பனையாளர்கள் அல்லது பல நேரங்களில் காலியாகவே மண்டிக்குச் செல்லும் லாரி உரிமையாளர்கள் என விவசாயத்துடன் தொடர்புள்ள யாராக இருந்தாலும் அவர்களுக்கு ஒற்றைத் தளமாக இது செயல்படுகிறது.
- உரங்கள், பூச்சி மருந்து விற்பனையாளர்கள் போன்ற விவசாய சேவைகள் துறைச் சேர்ந்தவர்கள், தங்கள் சேவைக்கு அதிக விவசாயிகளை அடையக்கூடிய வகையில் கிசான் சபா செயலி பயன்படுகிறது.
- பதனப்படுத்தும் கிடங்குகள் அல்லது சேமிப்பு கிடங்குகளுடன் தொடர்புடையவர்களுக்கும் இது பயனுடையதாக இருக்கும். விவசாயிகளிடம் இருந்து நேரடியாக கொள்முதல் செய்ய விரும்புபவர்களுக்கும் கிசான் சபா செயலி ஒரு தளமாக விளங்குகிறது.
- விவசாயிகள், மண்டி விற்பனையாளர்கள், போக்குவரத்து நிறுவனங்கள், மண்டி வாரிய உறுப்பினர்கள், சேவை வழங்குவோர், நுகர்வோர் ஆகிய 6 தரப்பினரின் நலனில் கிசான் சபா கவனம் செலுத்துகிறது.
மேலும் தகவல்களுக்கு இயக்குநர், சிஎஸ்ஐஆர்- மத்திய சாலை ஆராய்ச்சி, தில்லி - மதுரா சாலை, புதுதில்லி 110025
தொலைபேசி:+91-11-26848917  director.crri[at]nic[dot]in] என்ற முகவரியைத் தொடர்பு கொள்ளவும்;